Publication: Magyar Közlöny
Issue: MK-2007-163 (Year: 2007, Number: 163)
Era: 2004-2010
Section: Tpt.: A tŋkepiacról szóló mindenkor hatályos 2001. évi CXX. törvény.
Paragraph Index: 790

90. Befektetési célú értékpapírok (91+135) Ebben az eszközcsoportban azokat a nyílt körben kibocsátott, eredetileg hosszú lejáratú értékpapírokat és részesedéseket kell kimutatni, amelyeket elsŋsorban befektetésként, vagy hosszabb idŋre, tartós jövedelemszerzési céllal tart a hitelintézet. Itt kell feltüntetni továbbá a zárt körben kibocsátott valamennyi értékpapírt. Az értékpapírokat, részesedéseket az Szkr. szerint kell értékelni, de külön kimutatva bruttó könyv szerinti értéküket és – esetenként (összevontan) – értékvesztésük és értékelési különbözetük összevont egyenlegét. (A valós értéken történŋ értékelés alkalmazása nem érinti a befektetési célú minŋsítést /forgóeszközként vagy befektetett pénzügyi eszközként történŋ elszámolást/.) A hitelintézet üzletszerť tevékenységét kisegítŋ saját járulékos vállalkozásokban (mind belföldön, mind külföldön) történt befektetéseket – függetlenül a befektetési céltól – kizárólag a Vagyoni érdekeltségek eszközcsoportban kell kimutatni. A felsorolás sorrendje követi a forgatási célú értékpapírokét, de külön kell bemutatni a zárt körben kibocsátott, hitelviszonyt megtestesítŋ értékpapírok állományát és az egyéb részesedéseket, üzletrészeket. A cégnyilvántartásba még nem bejegyzett vállalkozásokba történt befektetések (befizetett pénzbeli, vagy nem pénzbeli alapítói hozzájárulások) összegét is figyelembe kell venni, függetlenül attól, hogy a fŋkönyvben hol tartják nyilván. A szektoronkénti bontásnál az eredeti kibocsátó szerint kell az értékpapírokat besorolni, akkor is, ha értük valaki garanciát vállalt.

Source: https://magyarkozlony.hu/hivatalos-lapok/65a95bdcc3f3fad641af233127f67b640facd7a0/dokumentumok/2baa9594356aeddd8d3ada56c4a358ad8be4d12f/letoltes